Ja muidugi see artistlikkus! Kui meie noor tulevikutäht Bianka kevadel oma teatristuudioga festivalil sketshe etendas, siis ei juhtunud seda mis  tavaliselt. Et nagu natuke kahju on lastest ja natuke nagu häbi ka - nad on nii ujedad laval. Kus hispaanlastel see ujedus, nad ei teagi, mis see on! Iga teismeline oligi sisuliselt sündinud näitleja. Nad ei mänginud, vaid läksid selle sisse, mida tegid. Nii et meil vedas hullult, et Bianka saab teatritegemist harjutada just siin ning tema otsus valida koolis gümnaasiumiosaks "kaunite kunstide" suund tundub ainuõige. Selle käigus, nagu nüüd näha, saab nii flööti puhuda kui videofilme valmistada.